als_Latn dik_Latn sag_Latn
Asport – Cristiano Ronaldo tregon se mbetet një kampion jo vetëm në fushë por edhe jashtë saj.
Ylli botëror i futbollit i ka dërguar një letër autoriteteve ligjore të distriktit të Majamit për të rrëzuar akuzat ndaj 20-vjeçarit nga Shqipëria, Ronald Gjoka. Gjithçka ka lidhje me miqësoren e 7 gushtit të zhvilluar ndërmjet Realit të Madridit dhe Chelseat në stadiumin e Majamit Sun Life. Incidenti ka të bëjë me pushtimin e fushës nga i riu Gjoka, i cili ka vrapuar në fushë për të marrë një përqafim nga idhulli i tij Cristiano Ronaldo.
Ylli i Real Madrid nuk ia kurseu përqafimin duke larguar panikun që kaploi forcat e sigurisë. Por këtu nisën problemet për studentin shqiptar, i cili mund të përballet me përjashtimin nga kolegji dhe rikthimin në atdhe. Nëse akuzat nuk bien atëhere ai do të përballet me problemet e emigrimit por edhe në kolegj ka bërë të ditur gjykatësi Richard Hujber. Menjëherë ka reaguar Ronaldo i cili ka dërguar një letër në autoritetet përkatëse.
“Unë e kuptoj pozicionin tuaj dhe rëndësinë që ka zbatimi i rregullit dhe ligjit. Megjithatë ju kërkoj me shumë respekt që ju dhe zyra juaj të konsideroni mundësinë për të riparë vendimin dhe të hiqni dy akuzat për krim ndaj këtij djaloshi të ri”.
Me këtë veprim Ronaldo tregoi edhe një herë se përvec faktit që konsiderohet si një seks simbol, mbetet dhe një futbollist me zemër të madhe.
You must be logged in to post a comment Login
als_Latn als_Latn als_Latn als_Latn als_Latn eng_Latn